Фридрих Готлиб Клопщок
Гердан от рози

Превод от немски: Венцеслав Константинов, —

chitanka.info

Открих я в пролетните сенки;

С гердан от рози я обкичих;

Тя нищо не усети, спеше.

Погледнах я; животът ми

С тоз поглед в нейния се влюби:

Почувствах го, не го съзнах.

Все пак зашепнах й без глас,

Герданът ми от рози шумна:

И тя пробуди се от сън.

Погледна ме; животът й

С тоз поглед в моя се залюби,

И в миг край нас настъпи рай.

1753

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.